Ә халыҡтың хазинаға тиң шәхестәре, мәҫәлән, көрәшсе Ғаззали батыр тураһындағы тапшырыуҙары үҙе генә ни тора! “Әҙип һәм заман” тапшырыуында иһә бөгөнгө яҙыусы һүҙен халыҡҡа еткереү төп урынға ҡуйыла. Кәтибә Кинйәбулатова, Әхмәт Сөләймәнов, Мәрйәм Бураҡаева һәм башҡа шәхестәрҙең мәңгелек ҡиммәттәр хаҡындағы фекерҙәрен, күңел түрҙәрен асып, эфирға сығарыуға кем өлгәшә һуң? Әлбиттә, үҙе улар кимәлендә уй йөрөткән автор ғына быны булдыра ала.